 Beretning 

Så blev der igen tid til vores generalforsamling. Vi er flyttet til Harmonien, da forpagteren på Haderslev Golfrestaurant har sagt op.

Sidste år ved denne tid, var vores veje gravet op og rigtig mange var ved at få installeret fjernvarme. 
Det er nu afsluttet og fliser m.m. er reetablerede, asfalten er repareret, men har dog fået nogle store ar. Desværre blev der også lagt fjernvarme i stikvejen på Solhøj, på trods af der ikke var nogen som skulle tilsluttes. Det var det eneste sted, vi havde god asfalt, så vi havde håbet og troet på, at stikvejen ikke blev gravet op. Det blev den. Vi fandt det derfor rimeligt, at Haderslev Fjernvarme betalte for ny asfalt i stikvejens fulde bredde. Det afslog de, og en klage har ikke hjulpet. 
Haderslev Fjernvarme vil reetablere vejene, ved at lægge asfalt der hvor de har gravet op + 10 cm i hver side, med mindre vi fravælger denne løsning og i stedet får et nyt lag asfalt i vejenes fulde bredde. Derfor har vi, i overensstemmelse med de tilkendegivelser vi fik på generalforsamlingen sidste år, taget det med som et særskilt punkt på dagsordenen. 

Efter flere års usikkerhed er der nu endelig kommet en løsning med vores gadelamper og betaling for strøm. Vi fik vi et tilbud fra Haderslev kommune som gik ud på, at de ville udskifte lamperne på Solhøj, den ældste del af Troldhøj og på stien fra Solhøj til Troldhøj. De ville udskifte lamperne til en LED model, og betale for strømmen fremadrettet. De lamper de ville opsætte var noget mindre end dem vi havde og ville give et andet lys. Da vi udsendte orienteringen blev vi dog klar over, at smag og behag er forskellig. Vi modtog flere tilkendegivelser om at de nye lamper var knap så pæne, og at nogle gerne ville have nogle der lignede de gamle. Vi modtog også tilkendegivelser om at de nye var pæne. 
[bookmark: _GoBack]Merprisen for udskiftning til nogle af de ønskede modeller var dog så stor, at ved at vælge en af dem ville det have bevirket, at vi ikke vil få råd til nyt asfalt i år. 
Vi fik forhandlet os frem til, at lamperne på Troldhøj 2´erne også blev skiftet til de samme uden beregning. Lamperne langs stien mellem Solhøj og Troldhøj skulle også skiftes. Vi aftalte, at hvis vi betalte de 4 lamper, så vil Haderslev kommune betale for støbning, monteringen og flytning af den ene lampe ved Troldhøj, så den kom ud fra hækken. 
Vi har efterfølgende kun modtaget positive tilbagemeldinger på de nye lamper, både gadelamperne og de nye ved stien.  

Sidste år drøftede vi støjen på Lænkebjerg, vi har efterfølgende været i kontakt med Haderslev kommune. I første omgang vil de opsætte nogle ”miljø” skilte med henblik på det skulle sænke farten. Det blev dog droppet. De har nu oplyst, at de vil foretage nogle støjmålinger for at finde ud om grænseværdierne overstiges, Det kunne dog først foretages, når vejarbejderne ved krydset og på Lænkebjerg var overstået. Vi afventer resultatet og tilbagemeldingerne.

Sidste år drøftede vi også om vi skulle genindføre ”Områdets dag”. Der blev taget initiativ til at arrangere en dag, som blev holdt sidst i august, hvor vi fik beskåret træerne ved søen og luget bedet på Troldhøj. En hyggelig dag der blev afsluttet med øl og pølser i Mette og Peters drivhus. Tak til dem der deltog, til arrangørerne og dem der ellers bidrog til at det blev en god dag.  

Som sikkert flere har læst i medierne, så skal private grundejerforeninger fremover til at betale ejendomsskat for fællesarealerne. Det kommer til at gælde fra 2025. Vi ved på nuværende tidspunkt intet om hvor meget det bliver, kun at der bliver en overgangsperiode på ca. 20 år. 
Vi har fået en del nye medlemmer i det forgange år. Velkommen til de nye, vi håber I falder godt til i vores forening. 
 



